Diari Oficial de la Generalitat Valenciana


Sumari del DOGV 9605, del 29-05-2023 (2023/5703)

Extracte de la Resolució de 4 d'abril de 2023, del Rectorat de la Universitat de València, per la qual es convoca la cinquena edició del premis de la Càtedra de Cooperatives Agroalimentàries de la Universitat de Valencia al millor treball de final de grau, treball final de màster o tesi doctoral relacionat amb aspectes jurídics, fiscals o comptables de cooperatives agroalimentàries i realitzat per estudiants o graduats en universitats espanyoles en els últims tres cursos acadèmics.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9605

Data del DOGV
:   29-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5703


Data del document
:   04-05-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * distinció honorífica

Extracte de la Resolució de 4 d'abril de 2023, del Rectorat de la Universitat de València, per la qual es convoca la cinquena edició del premis de la Càtedra de Cooperatives Agroalimentàries de la Universitat de Valencia al millor treball de final de grau, treball final de màster o tesi doctoral relacionat amb aspectes jurídics, fiscals o comptables de cooperatives agroalimentàries i realitzat per estudiants o graduats en universitats espanyoles en els últims tres cursos acadèmics. [2023/5703]  
   
  
BDNS (identif.): 696859.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/696859)  
  
Primer. Beneficiaris  
Poden participar-hi les i els estudiants o graduats i graduades en universitats espanyoles que hagen realitzat i defensat el seu treball fi de grau (TFG), treball fi de màster (TFM) o tesi doctoral (TD) durant els cursos 2020-2021, 2021-2022 i 2022-2023, sobre aspectes jurídics, fiscals i/o comptables de cooperatives agroalimentàries.  
  
No podran presentar-s'hi els guanyadors de les edicions anteriors d'aquests premis.  
  
Segon. Objecte  
Constitueix l'objecte d'aquest concurs premiar al millor treball acadèmic (treball fi de grau -TFG-, treball fi de màster -TFM- o tesi doctoral -TD-) relacionat amb aspectes jurídics, fiscals i/o comptables de cooperatives agroalimentàries, realitzat per estudiants o graduats durant els cursos 2020-2021, 2021-2022 i 2022-2023, en universitats espanyoles i que es presenten com a candidats a aquesta convocatòria.  
  
La finalitat d'aquest premi és fomentar entre l'estudiantat universitari l'estudi d'aspectes jurídics, fiscals i/o comptables aplicat al sector de les cooperatives agroalimentàries.  
  
Tercer. Bases reguladores  
La convocatòria està publicada en el següent URL:   
https://go.uv.es/fMP7YGd  
  
Quarta. Quantia  
El premi es finança a càrrec del capítol VII del pressupost de la Universitat de València per a 2023, orgànica 3808260718, específica 84947917 per un import de 900 euros.  
Consta en el respectiu expedient la consignació pressupostària adequada i suficient per a atendre les obligacions de despesa que puguen derivar-se d'aquesta convocatòria.  
S'estableix un únic premi per import de 900 euros.  
  
Cinqué. Termini de presentació de sol·licituds  
Les sol·licituds es poden presentar a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV) fins al 31 de juliol de 2023.  
  
València, 4 d'abril de 2023. La rectora, p. d. (DOGV 30.05.2022), la vicerectora d'Innovació i Transferència: Rosa María Donat Beneito.